என் காதல் தீ. - காதல் கவிதை

உன்கரம் பற்றி 
 உன்தோழ் சாய்ந்து 
 ஏனென்றுதெரியாமல் அழவேண்டும் 
 உன்தலைகோதி உன்கண்களில் 
 முத்தமிடவும் 
 உன் அணைப்பில் உறங்கிப்போகவும் 
 உன் முத்தம் எனை எழுப்பவும் 
 அதிகாலை செய்திகளை 
 உன்மடியிருந்து அறிந்துகொள்ளவும் 
 உலகை உன்னோடு ஒருதடவை 
 சுற்றிடவும் 
 ஆசைகள் நிஜமாகும் பொழுதுகளை 
 தேடியே போகிறது 
 நாட்களும் வயதும். 
 எனதான நீ எங்கேயோ 
 தேடுகிறேன் நினைவுகளில் 
 காத்திரு என்றாவது 
 சொல்லேன் வண்ணங்களில் 
 ஏனென்று தெரியாத 
 உன் மெளனத்தில் 
 அணைந்து கொண்டிருக்கிறது 
 என் காதல் தீ.!